Les normes sobre informació obligatòria poden variar en funció del producte, la manera de venda o la forma de presentació, per això és important conèixer les seves diferències.
Considerem aliments no envasats aquells que es presenten sense envasar o es subministren per establiments que serveixen menjars (bars, restaurants, menjadors...), els que es subministren a altres establiments (residències d'avis, hospitals, col·legis...), els aliments que es venen al pes o a granel (llegums, hortalisses...), els productes que s'envasen a petició del consumidor (embotits, peixos...) o que s'envasen pels titulars del comerç al detall per a la seva venda immediata en l'establiment o establiments de la seva propietat.
La informació alimentària obligatòria s'ha d'indicar en un lloc destacat, de manera que sigui fàcilment visible, clarament llegible i, si s'escau, indeleble.
De cap manera ha d'estar dissimulada, tapada o separada per cap altra indicació o imatge, ni per cap altre material interposat.
Sempre s'ha de proporcionar informació sobre les substàncies o productes que poden provocar al·lèrgies o intoleràncies.
Aquesta informació està regulada, a l'Estat Espanyol, mitjançant el Reial decret 126/2015, de 27 de febrer, pel qual s'aprova la norma general relativa a la informació alimentària dels aliments que es presentin sense envasar per a la venda al consumidor final i a les col·lectivitats, dels envasats en els llocs de venda a petició del comprador, i dels envasats pels titulars del comerç al detall.
Document elaborat per ACC, DARP i ASPCAT
Aquests establiments han de proporcionar informació sobre les substàncies o productes que poden provocar al·lèrgies o intoleràncies.
La informació es pot proporcionar de forma oral, però sempre s'ha de disposar de manera escrita o en suport electrònic al mateix establiment.
Els establiments de restauració i el seu personal no poden al·legar que desconeixen els productes que provoquen al·lèrgies o intoleràncies dels plats que ofereixen, és a dir, han de conèixer els ingredients dels seus plats i els han d'identificar.
Les persones consumidores han d'ésser conscients que tenen la responsabilitat de sol·licitar la informació al personal de l'establiment i que aquesta informació ha d'existir sempre per escrit o en suport electrònic.
La informació que s'ha de proporcionar, amb caràcter general, és la següent:
La informació relativa a la substància o producte que causa al·lèrgia o intolerància s'especifica a: Informació d'al·lèrgens en aliments no envasats o envasats al lloc de venda
La resta d' indicacions de la informació alimentària obligatòria s'han de presentar de forma escrita en etiquetes adherides a l'aliment o retolada en cartells col·locats en el lloc on els aliments es presentin per a la venda, sobre l'aliment o proper a aquest.
La informació alimentària obligatòria dels aliments que envasin els titulars del comerç al detall per a la seva venda immediata a l'establiment o establiments de la seva propietat ha d'incloure:
A més, s'ha de tenir en compte les mencions obligatòries addicionals per categoria o tipus específics d'aliments (Annex II del Reglament 1169/2011).
La informació relativa a la substància o producte que causa al·lèrgia o intolerància s'especifica a: Informació d'al·lèrgens en aliments no envasats o envasats al lloc de venda.
La resta d' indicacions de la informació alimentària obligatòria han de figurar sobre l'envàs o en una etiqueta unida a aquest.
En cas de venda amb venedor, a excepció de la data de durada mínima o la data de caducitat, la resta de les indicacions poden figurar retolades en cartells col·locats en el lloc on els aliments es presentin per a la venda.
El productes que s'envasin en bosses i altres envasos que permetin a primera vista una identificació normal del producte i continguin fruites, hortalisses, tubercles o fruits secs, l'etiquetatge ha d'indicar:
Per aquests productes, en règim autoservei, la indicació de la denominació de venda pot figurar retolada en cartells col·locats en el lloc on els aliments es presentin per a la venda, propers a l'aliment en qüestió.